**ELŐTERJESZTÉS**



**Balatonberény Község Önkormányzatának**

**2025. június 27-i**

**nyilvános képviselő-testületi *ülésére***

**Tárgy: A polgármester illetményének és költségtérítésének megállapítása**

**Előterjesztő: Takácsné dr. Simán Zsuzsanna jegyző**

**Készítette: *dr. Hamzsa Andrea jogi-titkársági főtanácsos***

***Előterjesztő: Druskoczi Tünde polgármester***

***A napirendet tárgyaló ülés típusa-1:******nyílt /*** *zárt*

***A napirendet tárgyaló ülés típusa-2 rendes*** */ rendkívüli*

***A határozat elfogadásához szükséges többség típusa:******egyszerű*** */ minősített*

***A szavazás módja:******nyílt*** */ titkos*

**Tisztelt Képviselő-testület!**

**Készült**: Balatonberény Község Önkormányzat Képviselő-testületének 2025. június 27-i nyilvános testületi ülésére

**Tárgy**: A polgármester illetményének és költségtérítésének megállapítása

**Tisztelt Képviselő-testület!**

Magyarország helyi önkormányzatairól szóló 2011. évi CLXXXIX. törvény (a továbbiakban: Mötv.) 71. §-a tartalmazza a polgármesteri tisztséget betöltők díjazását.

Az Mötv. 71. §-a (4a) alapján a polgármester illetményének számításánál a tárgyévet megelőző évnek a január-decemberre, a teljes munkaidőben alkalmazásban állók bruttó átlagkeresetére a legalább 5 főt foglalkoztató vállalkozásoknál, a költségvetési intézményeknél és a foglalkoztatás szempontjából jelentős nonprofit szervezeteknél a **Központi Statisztikai Hivatal által meghatározott nemzetgazdasági átlagkeresetet kell alapul venni.**

**A nemzetgazdasági átlagkereset alapján számított illetményre a polgármester a tárgyév július 1-jétől jogosult.**

A Központi Statisztikai Hivatal (a továbbiakban: KSH) által a Hivatalos Értesítő 2025. évi 11. számában hivatalos közzétett, a teljes munkaidőben állók bruttó átlagkeresete a legalább 5 főt foglalkoztató vállalkozásoknál, a költségvetési intézményeknél és a foglalkoztatás szempontjából jelentős nonprofit szervezeteknél **2024. január – december között 667.365.- forint volt.**

Az Mötv. 71. § (4) bekezdésének b)-c) pontja alapján a polgármester megbízatásának időtartamára havonta

**az 501–1500 fő közötti lakosságszámú település esetében a nemzetgazdasági átlagkereset 1,75-szeresének;**

az 1501–2000 fő közötti lakosságszámú település esetében a nemzetgazdasági átlagkereset kétszeresének **megfelelő összegű illetményre jogosult.**

Az Mötv. 146. § (3) bekezdése értelmében a 11. § (2) b) pontja, 90. § (2) bekezdése, 98. § (8) és (11) bekezdése alkalmazása során a költségvetési törvényben meghatározott lakosságszám az irányadó, egyéb esetekben a helyi önkormányzati képviselők és polgármesterek választásáról szóló törvényben meghatározott lakosságszámot és időpontot kell figyelembe venni.

A helyi önkormányzati képviselők és polgármesterek választásáról szóló 2010. évi L. törvény 3. §-a alapján a települési önkormányzat képviselő-testülete és a vármegyei közgyűlés tagjainak számát a helyi önkormányzati képviselők és polgármesterek **általános választását megelőző év szeptember 1-jei lakosságszáma alapján kell meghatározni.**

Balatonberény esetében a 2024. évi általános választást megelőző év, azaz 2023. szeptember 1-i lakosságszám **1282 fő.**

A főállású polgármester lakosságszámtól függő illetménye az Mötv. 71. § (4a) bekezdésben meghatározott összeg (667.365.- Ft) alapján az Mötv. 71.§ (4) bekezdése szerint a következő:

|  |  |  |  |  |  |
| --- | --- | --- | --- | --- | --- |
| *polgármester illetménye* | nemzetgazdasági átlagkereset 2023. évben: 589.114, -  **2024.évben: 667.365.-** | *illetmény*  *2024. október 1-től* | *költségtérítés*  *2024. október 1-től* | ***illetmény***  ***2025. július 1-től*** | ***költségtérítés***  ***2025. július 1-től*** |
| ***501-1500 fő lakosságszámú település polgármestere*** | ***175 %*** | *1.030.900, -* | *154.635, -* | ***1.167.900.-*** | ***175.185.-*** |

**A polgármester alapilletményének eltérítésére nincs jogszerű lehetőség,** mivel a közszolgálati tisztviselőkről szóló 2011. évi CXCIX. törvény (a továbbiakban: Kttv.) alapilletmény-eltérítésre vonatkozó 133. § (3) bekezdésének alkalmazása a Kttv. 225/L. § (1) bekezdése alapján a polgármester esetében nem lehetséges. **(A képviselő-testületnek nincs mérlegelési jogköre)**

A Kttv. 131. § (1) bekezdése kimondja, hogy **az illetményt 100 Ft-ra kerekítve** kell megállapítani. A Kttv. 225/L. § (1) bekezdése szerint a polgármesteri foglalkoztatási jogviszonyra is alkalmazni kell a 131. § (1) bekezdését.

Az illetmény, tiszteletdíj, költségtérítés megállapításáról szóló napirendek esetén figyelemmel kell lenni az **Mötv. 49. § (1) bekezdésében** foglaltakra is, azaz a **személyes érintettséget** a polgármester köteles bejelenteni, és a kizárásról a képviselő-testületnek az érintett kezdeményezésére, vagy bármely képviselő javaslatára testületi határozat formájában **döntenie kell (a kizárás nem kötelező).**

Bár **a polgármester illetményének, tiszteletdíjának mértéke törvényben szabályozott**, mégsem lehet eltekinteni a testületi határozatban történő megállapításától, amelynek során **a képviselő-testület, mint munkáltatói jogkört gyakorló jár el** a Kttv. 131. §-ban foglaltak alapján.

A főállású polgármester változatlanul havonta az illetményének 15%-ában meghatározott összegű költségtérítésre is jogosult. A költségtérítés mértéke egységesen 15%, tehát a képviselő-testületnek itt sincs mérlegelési jogköre, és a költségtérítésről nem lehet lemondani. A költségtérítés esetében a kerekítés szabályai nem alkalmazhatóak.

**A költségtérítés összegét a képviselő-testületnek szintén határozatban kell meg állapítania, amely jelen esetben a 1.167.900.- Ft tiszteletdíj 15 %-a, azaz összegszerűen 175.185.- Ft.**

A fentiek alapján a polgármester havi illetménye, illetve költségtérítése **mindösszesen bruttó 1.343.085.- Ft**

Döntési javaslat:

**Balatonberény Község Önkormányzat Képviselő-testületének**

**………/2025.(VI.27) képviselő-testületi határozata**

**a polgármester illetményének és költségtérítésének megállapításáról 2025. július 1. napjától kezdődően**

Balatonberény Község Önkormányzatának Képviselő-testülete a Magyarország helyi önkormányzatairól szóló 2011. évi CLXXXIX. törvény 71.§ (4) bekezdés b) pontja, (4a) és (6) bekezdése alapján Druskoczi Tünde főállású polgármester havi illetményét 2025. július 1. napjától – figyelemmel a 2023. szeptember 1-jei 1282 fő lakosságszámra és az Mötv. 146/M. §-ban foglaltakra- bruttó 1.167.900.- Ft-ban, költségtérítését 2025. július 1. napjától bruttó 175.185.- Ft-ban állapítja meg.

Határidő: 2025. július 1.

Felelős: Takácsné dr. Simán Zsuzsanna jegyző

Balatonberény, 2025. június 12.

Takácsné dr. Simán Zsuzsanna sk.

jegyző