**ELŐTERJESZTÉS**



BALATONBERÉNY KÖZSÉG ÖNKORMÁNYZATI KÉPVISELŐ-TESTÜLETÉNEK

**2025. június 27-i**

**nyilvános ülésére**

**TÁRGY: Gyerekek nyári táboroztatása II. forduló**

**Előterjesztő : Druskoczi Tünde polgármester**

**Készítette: *Salamon Erzsébet Ágnes képviselő***

Tisztelt Képviselő-testület!

„Hagyományaink nyomán” tematikájú nyári tábor 2025. 07.21-25 között kerülne megrendezésre a Múltháznál.

Programok:

Mindennap délelőtt néptánc oktatás. Napról napra fokozatosan bővülne a gyerekek tudása. Esetleg ezt kiegészíthetjük hangszeres bemutatóval is. (Itt költség a néptánc oktató tisztelet díja)

Délutánonként:

* Élmény festés (egy kisebb vászon 700 ft/db, akril festék, mint költség)
* Agyagozás. A helyi keramikus felajánlotta az agyagot és a formákat is.
* Sós perec sütése. Az ügyes kezek két tagja segítene a gyerekek bevonásával. (költség: az alapanyagok)
* Tűzoltó ügyességi verseny, sorverseny. Az önkéntes tűzoltóság több mint 100 éves múltra tekint vissza Balatonberényben. A helyi önkéntesek bemutatnák e nemes hivatást.
* A kikötőnél vitorlás bemutató, feladatok.
* Felmerült egy túra ötlete is a Hamvas Béla kilátóhoz.
* Gyöngyfűzés, társasjátékok

13 gyermek jelentkezett a táborra. Az ebéd költsége összesen 5 napra 130.000 Ft (2.000 Ft/nap/fő). Az ebéd elfogyasztása a Művelődési házban történne.

A néptánc oktató tisztelet díja: 20.000 Ft.

Alapanyagok, kellékek: 25.000 Ft.

Ásványvíz, szörp: 10.000 Ft

Gyümölcs: 20.000 Ft

Összes költség: 205.000 Ft.

Az új művelődés szervező munkatárssal kapcsolatban vagyok, nagyon jó ötlettekkel teszi változatossá a programot.

A későbbiekben az éríntett szülőket tájékoztatjuk a programokról. Tájékoztatást kérek az esetleges ételallergiáról, vagy diétáról.

Kérem a Tisztelt Képviselő-testületet, hogy az előterjesztést szíveskedjen megvitatni, ötletekkel támogatni.

Balatonberény, 2025. június 19.

Salamon Erzsébet Ágnes sk.

képviselő