**Balatonberény Község Önkormányzata Képviselő-testületének .../.... (...) önkormányzati rendelete**

**a partnerségi egyeztetés szabályairól szóló 22/2022. (XII. 19.) önkormányzati rendelet hatályon kívül helyezéséről**

[1] ] E rendelet célja a helyi partnerségi egyeztetésről szóló önkormányzati rendelet hatályon kívül helyezése annak érdekében, hogy a jövőben a partnerségi egyeztetés kizárólag a településtervek tartalmáról, elkészítésének és elfogadásának rendjéről, valamint egyes településrendezési sajátos jogintézményekről szóló 419/2021. (VII.15.) Korm. rendelet szabályainak megfelelően kerüljön sor.

[2] Balatonberény Község Önkormányzata Képviselő-testülete a magyar építészetről szóló 2023. évi C. törvény 225. § (11) bekezdésében kapott felhatalmazás alapján, az Alaptörvény 32. cikk (1) bekezdés a) pontjában, a Magyarország helyi önkormányzatairól szóló 2011. évi CLXXXIX. törvény 13. § (1) bekezdés 1. pontjában meghatározott feladatkörében eljárva a következőket rendeli el:

**1. §**

Hatályát veszti a partnerségi egyeztetés szabályairól szóló 22/2022. (XII. 19.) önkormányzati rendelet.

**2. §**

Ez a rendelet a kihirdetését követő napon lép hatályba.

Druskoczi Tünde Takácsné dr. Simán Zsuzsanna

polgármester jegyző

Kihirdetve: 2025……………….napján.

Takácsné dr. Simán Zsuzsanna

jegyző

Végső előterjesztői indokolás

A településtervek tartalmáról, elkészítésének és elfogadásának rendjéről, valamint egyes településrendezési sajátos jogintézményekről **szóló 419/2021. (VII. 15.) Korm. rendelet** a településterv, a kézikönyv, a településképi rendelet és azok módosításainak véleményezési folyamatait részletesen szabályozza, az E-TÉR felületen történő véleményezésen túl helyi partnerségi egyeztetés akkor kötelező, ha erről az önkormányzat rendeletet alkot. A Korm. rendelet már nem teszi kötelezővé –csak annak lehetőségét biztosítja- önkormányzati rendelet megalkotását a helyi partnerségi egyeztetés szabályaira vonatkozóan.

Amennyiben az időben egymást követő, duplikált, de ugyanazon célt szolgáló partnerségi egyeztetésre is sor kerül, az indokolatlanul hosszabbítja meg az eljárást, és emellett az érintett partnerek (lakosság, érdekképviseleti, civil és gazdálkodó szervezetek, vallási közösségek) számára sem nyújt semmilyen többletinformációt, a vélemények kifejtése tekintetében többlet lehetőséget, hiszen mindkét partnerségi egyeztetés széles körben meghirdetésre kerül, mindkettő esetben lakossági fórum kerül összehívásra, így mindkettő partnerségi egyeztetés valójában ugyanazt a célt szolgálja, lényegében ugyanazon formában és eszközökkel.

A leírtak alapján összegzésképpen elmondható, hogy a jelenleg hatályos helyi partnerségi egyeztetés szabályairól szóló rendelet szükségtelen, továbbá új, „helyi” partnerségi egyeztetés lefolytatását szabályozó rendelet megalkotása sem indokolt, mivel a kötelező partnerségi egyeztetés szabályait a 419/2021. (VII. 15.) Korm. rendelet teljes körűen tartalmazza, ezért szükséges a 22/2022. (XII. 19.) önkormányzati rendelet hatályon kívül helyezése.