**ELŐTERJESZTÉS**



BALATONBERÉNY KÖZSÉG ÖNKORMÁNYZATI KÉPVISELŐ-TESTÜLETÉNEK

**2025. június 27-i**

**nyilvános ülésére**

**TÁRGY: Jelentés a lejárt határidejű határozatok végrehajtásáról, tájékoztató a két ülés közötti fontosabb eseményekről**

**Előterjesztő : Druskoczi Tünde polgármester**

**Készítette: *Druskoczi Tünde polgármester, dr. Hamzsa Andrea jogi-titkársági főtanácsos***

***Előterjesztő: Druskoczi Tünde polgármester***

***A napirendet tárgyaló ülés típusa-1:******nyílt /*** *zárt*

***A napirendet tárgyaló ülés típusa-2 rendes*** */ rendkívüli*

***A határozat elfogadásához szükséges többség típusa:******egyszerű*** */ minősített*

***A szavazás módja: nyílt*** */ titkos*

**Tisztelt Képviselő-testület!**

A lejárt határidejű képviselő-testületi határozatok végrehajtásáról az alábbiakban számolok be:

**Balatonberény Község Önkormányzata Képviselő-testületének 82/2025.(V.30.) határozata a Balatonberényi Településüzemeltetési és Fejlesztési Közhasznú Nonprofit Korlátolt Felelősségű Társaság 2024. évi pénzügyi beszámolójának elfogadásáról**

Balatonberény Község Önkormányzatának Képviselő-testülete a Balatonberényi Településüzemeltetési és Fejlesztési Közhasznú Nonprofit Korlátolt Felelősségű Társaság 2024. évi pénzügyi beszámolóját 164.734 E Ft mérlegfőösszeggel, és 11.752 E Ft tárgyévi adózott eredménnyel jóváhagyja.

Határidő: Kft értesítése 8 nap

Felelős: Druskoczi Tünde polgármester

**A Kft. ügyvezetője a döntésről értesült.**

**Balatonberény Község Önkormányzat Képviselő-testületének 83/2025.(V.30.) határozata a Balatonberényi Nonprofit Kft-nek a 2025. évi szezonra való felkészüléséről**

Balatonberény Község Önkormányzatának Képviselő-testülete a Balatonberényi Településüzemeltetési és Fejlesztési Közhasznú Nonprofit Korlátolt Felelősségű Társaság ügyvezetőjének beszámolóját a 2025. évi szezonra való felkészülésről elfogadja.

Határidő: Kft értesítése 8 nap

Felelős: Druskoczi Tünde polgármester

**A Kft. ügyvezetője a döntésről értesült.**

**Balatonberény Község Önkormányzata Képviselő-testületének 84/2025.(V.30.) határozata a lejárt határidejű határozatok végrehajtásáról és a két ülés közötti fontosabb eseményekről szóló beszámoló elfogadásáról**

a) Balatonberény Község Önkormányzat Képviselő-testülete a lejárt határidejű határozatok végrehajtásáról adott jelentést elfogadja.

Határidő: 2025. május 30.

Felelős: Druskoczi Tünde polgármester

b) Balatonberény Község Önkormányzat Képviselő-testülete a két ülés között végzett munkáról, fontosabb eseményekről, intézkedésekről adott beszámolót elfogadja.

Határidő. 2025. május 30.

Felelős: Druskoczi Tünde polgármester

**Intézkedést nem igényelt.**

**Balatonberény Község Önkormányzat Képviselő-testületének 85/2025.(V.30.) határozata a 2024. évről szóló összefoglaló belső ellenőrzési jelentésről**

Balatonberény Község Önkormányzatának Képviselő-testülete megismerte a 2024. évben végzett belső ellenőrzési jelentést, a 2024. évről szóló összefoglaló belső ellenőrzési jelentést.

Határidő: 2025. május 30.

Felelős: Takácsné Dr. Simán Zsuzsanna

**A döntésről a belső ellenőrt értesítettük.**

**Balatonberény Község Önkormányzat Képviselő-testületének 86/2025.(V.30.) határozata**

**a gyermekvédelmi törvényből eredő feladatok végrehajtásának értékeléséről**

Balatonberény Község Önkormányzat Képviselő-testülete a gyermekek védelméről és a gyámügyi igazgatásról szóló 1997. évi XXXI. törvény szerinti gyermekjóléti és gyermekvédelmi feladatok ellátásáról szóló előterjesztést megtárgyalta és értékelte.

Balatonberény Község Önkormányzat Képviselő-testülete az előterjesztésben foglaltakat elfogadja és a Család- és Gyermekjóléti Szolgálat beszámolóját és tevékenységét jónak értékeli.

Határidő: 2025. május 31.

Felelős: Takácsné dr. Simán Zsuzsanna jegyző

**A képviselő-testület döntését megküldtük a gyámhatóság részére.**

**Balatonberény Község Önkormányzata Képviselő-testületének 87/2025.(V.30.) határozata Balatonberény község vízkárelhárítási tervének felülvizsgálatáról Balatonberény Község Önkormányzat Képviselő-testülete Balatonberény község vízkárelhárítás tervének felülvizsgálatának elvégzésére indított - a Kbt. hatálya alá nem tartozó - beszerzési eljárásban beérkezett ajánlatokat megismerte, megtárgyalta a tervezésről és a tervező kiválasztásáról az alábbiak szerint dönt**

a) A rendelkezésre álló forrás figyelembevételével a beérkezett ajánlatok alapján, Balatonberény község vízkárelhárítás tervének felülvizsgálatáról, annak megrendeléséről dönt.

b) A tervezési munkának elvégzésére tervezőnek kiválasztja a legkedvezőbb ajánlatot adó és a munka elvégzésére alkalmasnak ítélt Szalóczy László egyéni vállalkozót 7400 Kaposvár, Hajnóczy u. 13.) 1.100.000.- Ft összeggel, továbbá a tervezési munka elvégzésére a szerződéskötést követő 60. nap teljesítési határidő megadásával.

c) A képviselő-testület a tervezői díjat a 2025. évi költségvetésének tartaléka terhére biztosítja.

d) A képviselő-testület felhatalmazza a polgármestert a tervezői szerződés megkötésére.

Határidő: értelemszerűen.

Felelős: Druskoczi Tünde polgármester

**A tervezői szerződést a nyertes pályázóval megkötöttük.**

**Balatonberény Község Önkormányzata Képviselő-testületének 88/2025.(V.30.) határozata a balatonberényi gyermekek nyári táboroztatásáról**

Balatonberény Község Önkormányzatának Képviselő-testülete az előterjesztésben foglaltakat megismerte és támogatja a balatonberényi gyermekek nyári táboroztatásának megszervezését, és felkéri Salamon Erzsébet Ágnes képviselőt az igények felmérésére, és annak alapján a programtervek és a felmerülő kiadások részletes kidolgozására.

Határidő: 2025. június havi ülés

Felelős: Salamon Erzsébet Ágnes képviselő

**A 2025. június 27-i ülés napirendjét képezi.**

**Balatonberény Község Önkormányzata Képviselő-testületének 89/2025.(V.30.) határozata az önkormányzat számítástechnikai rendszerének és honlapjának üzemeltetésére, karbantartására irányuló eljárás indításáról**

a) Balatonberény Község Önkormányzatának Képviselő-testülete az előterjesztésben foglaltakat megtárgyalta és tudomásul veszi Toronyi Zsolt egyéni vállalkozó felmondását.

b) Felkéri a polgármestert és Kovács Péter képviselőt, hogy az önkormányzat számítástechnikai rendszerének karbantartására, javítására, valamint a község honlapjának üzemeltetésére irányuló közös pályázati felhívást készítse elő és tegye közzé.

Határidő: 15 nap

Felelős: Druskoczi Tünde polgármester, Kovács Péter képviselő

**A pályázati felhívás előkészítése folyamatban.**

**Balatonberény Község Önkormányzata Képviselő-testületének 90/2025.(V.30.) határozata a Berényi Hírlap szerkesztésével és nyomtatásával kapcsolatos feladatok ellátásáról**

a) Balatonberény Község Önkormányzatának Képviselő-testülete az előterjesztésben foglaltakat megtárgyalta, Horváthné Kánya Enikő és Toronyi Zsolt felmondását tudomásul veszi.

b) A képviselő-testület az újság szerkesztésével, nyomtatásával, terjesztésével kapcsolatos felelősök köréről és a feladatok pontos meghatározásáról a későbbiekben dönt.

Határidő: értelemszerűen

Felelős: Druskoczi Tünde polgármester

**A Berényi Hírlap szerkesztésével kapcsolatos felelősök és a pontos feladatok meghatározására 2025. július 1. után kerül sor az új közművelődési szakember munkába állását követően.**

**Balatonberény Község Önkormányzata Képviselő-testületének 91/2025.(V.30.) határozata az „Együtt ebédel a falu” programról**

a) Balatonberény Község Önkormányzatának Képviselő-testülete az előterjesztésben foglaltakat megtárgyalta és úgy dönt, hogy megszervezi az „Együtt ebédel a falu” programot a balatonberényi búcsú keretében.

b) A program költségeit a 2025. évi költségvetésben a „Kulturális műsorok, rendezvények, kiállítások szervezése” c. 053371 soron jóváhagyott összeg terhére biztosítja.

Határidő: 2025. június 30.

Felelős: Druskoczi Tünde polgármester

**A program szervezése, előkészítése folyamatos.**

**Balatonberény Község Önkormányzat Képviselő-testületének 92/2025.(V.30.) határozata az MFP-UHJ/2025 kódszámú pályázaton való részvételről a Balatonberény, Csicsergő sétány (1238/5, 1239/3 hrsz. kapcsolódva: 1239/13 hrsz.) felújítása, csapadékvíz elvezetése érdekében**

Balatonberény Község Önkormányzatának Képviselő-testülete megismerte és megtárgyalta az Agrárminisztérium MFP-UHJ/2025 kódszámú „Utak, hidak, járdák kialakítására, fejlesztésére, gyalogos-átkelőhelyek kialakítására, fejlesztése” tárgyú pályázatot, amely a Balatonberény, Csicsergő sétány (1238/5, 1239/3 hrsz. kapcsolódva: 1239/13 hrsz.) felújítását, csapadékvíz elvezetésének jókarba helyezését célozza meg.

1. Balatonberény Község Önkormányzatának Képviselő-testülete úgy dönt, hogy az MFP-UHJ/2025 kódszámú, „Utak, hidak, járdák kialakítására, fejlesztésére, gyalogos-átkelőhelyek kialakítására, fejlesztése” című pályázati keretében támogatja pályázat benyújtását a Balatonberény, Csicsergő sétány (1238/5, 1239/3 hrsz. kapcsolódva: 1239/13 hrsz.) felújítása és csapadékvíz elvezetése érdekében.

2. A képviselő-testület felkéri a polgármestert, hogy a pályázatot készítse elő, valamint felhatalmazza a pályázat benyújtáshoz szükséges intézkedések és nyilatkozatok megtételére.

Határidő: értelemszerűen

Felelős: Druskoczi Tünde polgármester

**A pályázat előkészítése zajlik, Tászler László tervező a 2021. évi tervek felülvizsgálatát végzi és a költségvetés aktualizálását 2025. június 20-i határidővel. Ezzel párhuzamosan Bonczek Ágnes projektmenedzser a pályázati anyag összeállításán dolgozik.**

**Balatonberény Község Önkormányzata Képviselő-testületének 93/2025.(VI.3.) határozata a TOP PLUSZ-3.3.2-21 kódszámú, „Helyi egészségügyi és szociális infrastruktúra fejlesztése” című beruházásban döntés a kivitelező kiválasztására irányuló, ismételt közbeszerzési eljárás eredményéről**

Balatonberény Község Önkormányzat Képviselő-testülete az előterjesztésben foglaltakat megismerte, megtárgyalta és az alábbi döntést hozza:

1. A PRO – MAN Mérnök Kft. Ajánlattevő vonatkozásában a képviselő-testület megállapítja a benyújtott ajánlat érvényességét mind az I. rész, mind pedig a II. rész tárgyában.

Indoklás: ajánlattevő érvényes ajánlatot tett, tekintettel arra, hogy ajánlata megfelel az ajánlati felhívásban és a dokumentumokban meghatározott követelményeknek, és ajánlattevővel szemben nem állnak fenn kizáró okok.

2. A képviselő-testület az „Orvosi rendelők felújítása Balatonberényben és Vörsön” tárgyú közbeszerzési eljárást mindkét rész vonatkozásában eredményessé nyilvánítja.

3. A PRO – MAN Mérnök Kft. Ajánlattevő benyújtott ajánlata szerint az I. rész vonatkozásában az ajánlati ár nettó 108 944 753.-Ft, összpontszáma: 1000 pont, a II. rész vonatkozásában az ajánlati ár nettó 61 295 043.-Ft, összpontszáma: 1000 pont, mely alapján az Ajánlattevőt az eljárás I. és II. része nyertesének nyilvánítja.

Indoklás: az I. és a II. rész tárgyában az ajánlat megfelel az ajánlati felhívásban és a dokumentumokban meghatározott követelményeknek, és Ajánlattevő nyújtotta be a legjobb ár-érték arányt tartalmazó ajánlatot, a Kbt. 69. § (4) bekezdésében foglalt rendelkezések alapján ajánlata érvényes.

4. Felkéri a polgármestert, hogy az állami beruházások költségellenőrzésének részletes szabályairól szóló 98/2025. (V. 12.) Korm. rendelet 9. § (1) bekezdésében foglaltak szerint a minisztérium honlapján közzétett informatikai felületen (a továbbiakban: informatikai rendszer) keresztül nyújtsa be a költségellenőrzésre vonatkozó kérelmet.

5. Figyelemmel arra, hogy a nyertes ajánlat ajánlati ára magasabb összeg, mint a rendelkezésre álló fedezet - az önkormányzat ráemelési kérelmet terjeszt elő a hiányzó forrás biztosítása érdekében.

Határidő: értelemszerűen

Felelős: Druskoczi Tünde polgármester

**Költségellenőrzésre a nyertes pályázati dokumentáció benyújtásra került, a ráemelési kérelmünket is megküldtük a projektmenedzseren keresztül az IH felé, valamint kérelmeztük a kivitelezési tevékenység befejezésére vonatkozó határidő módosítását.**

**A nyertes pályázóval a vállalkozói szerződés megkötésére a költségellenőrzést követően kerülhet sor, amely a ráemelési kérelmünk pozitív elbírálása esetén lép hatályba.**

**BESZÁMOLÓ A KÉT ÜLÉS KÖZÖTTI FONTOSABB ESEMÉNYEKRŐL**

A két ülés közötti fontosabb eseményekről a következőkben számolok be:

Május 31-én délelőtt rendben lezajlott az elektronikai hulladék begyűjtése.

Aznap délután tartottuk a Múltházban a Gyermeknapi palacsinta party-t, közel 100 gyermek és családjaik részvételével.

A TOP\_PLUSZ-3.3.2-21-SO1-2022-00009 Orvosi rendelők felújítása Balatonberényben és Vörsön című projektünk további támogatói forrásokat igényel. Ennek megszerzése érdekében június 3-án felkerestem Móring József Attila képviselő urat, június 4-én pedig Bíró Norbert vármegyei elnök urat. Mindketten megerősítették, hogy támogatják a projekt megvalósítását és lehetőségeik szerint segítenek a többletforrás elnyerését.

Június 10-én Balatonfenyvesen voltam a nádas helyzet ügyében tartott megbeszélésen, ahol a déli part érintett polgármesterei találkoztak. Megegyeztünk a lobbizás folytatásáról, mert mindannyian úgy látjuk, a települések érdeke, hogy a közeljövőben tudjunk a megfelelő szakmai és döntési kompetenciákkal rendelkező szakemberekkel beszélgetn.

**Döntési javaslat:**

**Balatonberény Község Önkormányzata Képviselő-testületének ../2025.(VI.27.) határozata a lejárt határidejű határozatok végrehajtásáról és a két ülés közötti fontosabb eseményekről szóló beszámoló elfogadásáról**

a) Balatonberény Község Önkormányzat Képviselő-testülete a lejárt határidejű határozatok végrehajtásáról adott jelentést elfogadja.

Határidő: 2025. június 27.

Felelős: Druskoczi Tünde polgármester

b) Balatonberény Község Önkormányzat Képviselő-testülete a két ülés között végzett munkáról, fontosabb eseményekről, intézkedésekről adott beszámolót elfogadja.

Határidő. 2025. június 27.

Felelős: Druskoczi Tünde polgármester

Balatonberény, 2025. június 16.

Druskoczi Tünde sk.

polgármester